CELEX: 32005D0524
Language: el
Date: 2005-06-02 00:00:00
Title: 2005/524/EK: Απόφαση του Συμβουλίου, της 2ας Ιουνίου 2005, για τη σύναψη συμφωνίας-πλαισίου μεταξύ της Ευρωπαϊκής Κοινότητας και της Δημοκρατίας της Αλβανίας που θεσπίζει τις γενικές αρχές της συμμετοχής της Δημοκρατίας της Αλβανίας σε κοινοτικά προγράμματα

22.7.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 192/78
            
         
      ΑΠΌΦΑΣΗ ΤΟΥ ΣΥΜΒΟΥΛΊΟΥ
   
   της 2ας Ιουνίου 2005
   για τη σύναψη συμφωνίας-πλαισίου μεταξύ της Ευρωπαϊκής Κοινότητας και της Δημοκρατίας της Αλβανίας που θεσπίζει τις γενικές αρχές της συμμετοχής της Δημοκρατίας της Αλβανίας σε κοινοτικά προγράμματα
   (2005/524/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑÏΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 13, 71, 80, 95, 127, 137, 149, 150, 151, 152, 153, 157, 166, 175, 280 και 308, σε συνδυασμό με το άρθρο 300 παράγραφος 2 πρώτο εδάφιο δεύτερη φράση, παράγραφος 3 δεύτερο εδάφιο και παράγραφος 4,
   την πρόταση της Επιτροπής,
   τη σύμφωνη γνώμη του Ευρωπαϊκού Κοινοβουλίου (1),
   Εκτιμώντας τα ακόλουθα:
   
               (1)(2)(3)(4)(5)(6)(7)(8)(9)
            
            
               Το Ευρωπαϊκό Συμβούλιο της Θεσσαλονίκης του Ιουνίου 2003 ενέκρινε το «Θεματολόγιο της Θεσσαλονίκης για τα Δυτικά Βαλκάνια: προς την Ευρωπαϊκή Ολοκλήρωση», το οποίο προβλέπει ότι τα κοινοτικά προγράμματα θα είναι ανοικτά στις χώρες της διαδικασίας σταθεροποίησης και σύνδεσης (ΔΣΣ) σύμφωνα με τις γραμμές που χαράσσονται για τη συμμετοχή των υποψηφίων χωρών.Η Επιτροπή συνέστησε, στην ανακοίνωσή της «Προετοιμάζοντας τη συμμετοχή των χωρών των Δυτικών Βαλκανίων σε κοινοτικά προγράμματα και οργανισμούς», να συναφθούν με την Αλβανία, τη Βοσνία και Ερζεγοβίνη, την Κροατία, την Πρώην Γιουγκοσλαβική Δημοκρατία της Μακεδονίας και τη Σερβία και το Μαυροβούνιο, αντίστοιχα, συμφωνίες–πλαίσια που να θεσπίζουν τις γενικές αρχές της συμμετοχής κάθε χώρας σε κοινοτικά προγράμματα.Σύμφωνα με τις οδηγίες διαπραγμάτευσης που θεσπίσθηκαν από το Συμβούλιο στις 29 Απριλίου 2004, η Επιτροπή διαπραγματεύτηκε με τη Δημοκρατία της Αλβανίας, εξ ονόματος της Κοινότητας, συμφωνία – πλαίσιο που θεσπίζει τις γενικές αρχές της συμμετοχής της Αλβανίας σε κοινοτικά προγράμματα.Η συμφωνία αυτή υπεγράφη, εξ ονόματος της Κοινότητας, στις 22 Νοεμβρίου 2004, στις Βρυξέλλες, με την επιφύλαξη της συνάψεώς της σε μεταγενέστερη ημερομηνία.Όσον αφορά ορισμένα από τα προγράμματα που καλύπτει η συμφωνία, η συνθήκη δεν προβλέπει άλλες αρμοδιότητες εκτός από εκείνες του άρθρου 308.Οι ειδικοί όροι και οι προϋποθέσεις για τη συμμετοχή της Δημοκρατίας της Αλβανίας σε κοινοτικά προγράμματα, συμπεριλαμβανομένης της καταβλητέας χρηματοδοτικής συνεισφοράς, θα πρέπει να καθορισθούν από την Επιτροπή εξ ονόματος της Κοινότητας. Για τον σκοπό αυτό, η Επιτροπή θα πρέπει να επικουρείται από ειδική επιτροπή που ορίζεται από το Συμβούλιο.Η Δημοκρατία της Αλβανίας μπορεί να ζητήσει χρηματοδοτική βοήθεια για να συμμετάσχει σε κοινοτικά προγράμματα δυνάμει του κανονισμού (ΕΚ) αριθ. 2666/2000 του Συμβουλίου, της 5ης Δεκεμβρίου 2000, για την παροχή βοήθειας προς την Αλβανία, τη Βοσνία και Ερζεγοβίνη, την Κροατία, την Ομοσπονδιακή Δημοκρατία της Γιουγκοσλαβίας και την Πρώην Γιουγκοσλαβική Δημοκρατία της Μακεδονίας (2), ή σε εφαρμογή κάθε παρόμοιου κανονισμού που προβλέπει εξωτερική κοινοτική βοήθεια για την Αλβανία και που μπορεί να θεσπισθεί στο μέλλον.Η εφαρμογή της συμφωνίας θα πρέπει να επανεξετάζεται σε τακτά χρονικά διαστήματα.Η συμφωνία θα πρέπει να εγκριθεί,
            
         ΑΠΟΦΑΣIZEI:
   Άρθρο 1
   Η συμφωνία-πλαίσιο μεταξύ της Ευρωπαϊκής Κοινότητας και της Δημοκρατίας της Αλβανίας για τη θέσπιση των γενικών αρχών της συμμετοχής της Αλβανίας σε κοινοτικά προγράμματα, εγκρίνεται εξ ονόματος της Κοινότητας.
   Το κείμενο της συμφωνίας επισυνάπτεται στην παρούσα απόφαση (3).
   Άρθρο 2
   1.   Η Επιτροπή εξουσιοδοτείται να ορίσει, εξ ονόματος της Κοινότητας, τους ειδικούς όρους και τις προϋποθέσεις που ισχύουν για τη συμμετοχή της Αλβανίας σε κάθε μεμονωμένο πρόγραμμα, συμπεριλαμβανομένης της καταβλητέας χρηματοδοτικής συνεισφοράς. Η Επιτροπή επικουρείται σε αυτό το έργο από ειδική επιτροπή που ορίζεται από το Συμβούλιο.
   2.   Σε περίπτωση που η Αλβανία υποβάλει αίτημα για εξωτερική βοήθεια, εφαρμόζονται οι διαδικασίες που καθορίζονται από τον κανονισμό (ΕΚ) αριθ. 2666/2000 και από παρόμοιους κανονισμούς που προβλέπουν κοινοτική εξωτερική βοήθεια προς την Αλβανία και που θα μπορούσαν να υιοθετηθούν μελλοντικά.
   Άρθρο 3
   Το αργότερο τρία έτη μετά την ημερομηνία έναρξης ισχύος της συμφωνίας και, στη συνέχεια, ανά τριετία, η Επιτροπή επανεξετάζει την εφαρμογή της συμφωνίας και υποβάλλει έκθεση στο Συμβούλιο. Η έκθεση αυτή συνοδεύεται, ενδεχομένως, από κατάλληλες προτάσεις.
   Άρθρο 4
   Ο Πρόεδρος του Συμβουλίου προβαίνει, εξ ονόματος της Κοινότητας, στις κοινοποιήσεις που προβλέπονται στο άρθρο 10 της συμφωνίας.
   
      Λουξεμβούργο, 2 Ιουνίου 2005.
      
         
            Για το Συμβούλιο
         
         
            Ο Πρόεδρος
         
         L. FRIEDEN
         
      
   
   
      (1)  Σύμφωνη γνώμη η οποία διατυπώθηκε στις 10 Μαΐου 2005 (δεν έχει ακόμα δημοσιευθεί στην Επίσημη Εφημερίδα).
   
      (2)  ΕΕ L 306 της 7.12.2000, σ. 1· κανονισμός όπως τροποποιήθηκε από τον κανονισμό (ΕΚ) αριθ. 2415/2001 (ΕΕ L 327 της 12.12.2001, σ. 3).
   
      (3)  Βλέπε σελίδα 2 της παρούσας Επίσημης Εφημερίδας.